Na temelju članka 4. st. 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08 i 61/11 i članka 48. Statuta Općine Ivanska (Službeni vjesnik» br. 01/13 i 11/13), načelnik Općine Ivanska donosi slijedeću:

O D L U K U

o izmjeni i dopuni

Pravilnika o unutarnjem redu Jedinstvenog upravnog odjela Općine Ivanska

**Članak 1.**

Ovom odlukom članak 4. Pravilnika o unutarnjem redu Jedinstvenog upravnog odjela Općine Ivanska (Službeni vjesnik br. 3/10, 03/13, 9/13 i 04/14 i 03/15)), mijenja se tako da glasi:

Ukida se radno mjesto pod rednim brojem 2.

Osnovni podaci o radnom mjestu:

Kategorija: II.

Potkategorija: Viši referent

Klasifikacijski rang: 7

Naziv: VIŠI REFERENT ZA INFRASTRUKTURU I PROVEDBU PROJEKATA

Stručno znanje: - magistar struke ili stručni specijalist (VSS); sveučilišni prvostupnik struke

 ili stručni prvostupnik struke (VŠS),

* najmanje 1 godina radnog iskustva na odgovarajućim poslovima
* organizacijske sposobnosti
* komunikacijske vještine
* položen državni stručni ispit
* poznavanje rada na računalu
* aktivno ili pasivno poznavanje engleskog jezika

**Članak 2.**

U članku 4. Pravilnika o unutarnjem redu Jedinstvenog upravnog odjela Općine Ivanska (Službeni vjesnik br. 3/10, 03/13, 9/13 , 04/14 i 03/15), pod red. brojem 2. dodaje se novo radno mjesto koje glasi:

Osnovni podaci o radnom mjestu:

Kategorija: II.

Potkategorija: Viši referent

Klasifikacijski rang: 7

Naziv: VIŠI REFERENT ZA NADZOR, PROVOĐENJE PROJEKATA I JAVNU NABAVU

Stručno znanje: - magistar struke ili stručni specijalist, diplomirani inženjer struke (VSS);

 sveučilišni prvostupnik struke ili stručni prvostupnik struke (VŠS),

* najmanje 2 godina radnog iskustva na odgovarajućim poslovima
* organizacijske sposobnosti
* komunikacijske vještine
* položen državni stručni ispit
* poznavanje rada na računalu
* aktivno ili pasivno poznavanje engleskog jezika

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj (područnoj) samoupravi.

U službu ne mogu biti primljene osobe za koje postoje zapreke iz članka 15. i16. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11).

Prijavu mogu podnijeti i kandidati koji nemaju položen državni stručni ispit, a kojeg su dužni položiti u zakonskom roku.

Radni odnos se zasniva uz obvezni probni rad u trajanju od tri mjeseca.

Na natječaj se mogu javiti osobe oba spola.

**Članak 3.**

Članak 5. Pravilnika o unutarnjem redu Jedinstvenog upravnog odjela Općine Ivanska (Službeni vjesnik br. 3/10, 03/13, 9/13 , 04/14 i 03/15), nadopunjuje se na način da se iza opisa poslova radnog mjesta pročelnika dodaje opis poslova radnog mjesta Višeg referenta koji glasi :

**Viši referent za nadzor, provođenje projekata i javnu nabavu ……. 1 izvršitelj**Opis poslova:

- vrši nadzor nad zakonitošću poslovanja,

- nadzire provedbu odobrenih projekata, surađuje sa konzultantskim kućama izabranim za

 apliciranje projekata,

- vrši nadzor izvoditelja radova u skladu sa projektom,

- vrši nadzor nad financijskim provođenjem projekata u skladu sa odobrenim sredstvima,

 (namjensko trošenje novca)

- nadzire i prati izradu idejnih, glavnih i izvedbenih projekata za  sve projekte,

- provodi potrebne radnje za ishođenje građevinskih dozvola, u postupku raspisivanja

 natječaja sudjeluje u izradi ili samostalno priprema tehničku dokumentaciju natječaja,

- prati natječaje koji se odnose na  mogućnost apliciranja za dobivanje sredstava iz pred

 pristupnih i strukturnih fondova iz EU,

- koordinira izradom programa koji se kandidiraju za sufinanciranje ili sa drugim

 subjektima priprema projekte za participaciju u raspisanim natječajima

- obavlja složenije poslove pripreme i provedbe postupka javne nabave

- sudjeluje u izradi objedinjenog godišnjeg plana nabave na temelju dostavljenih prijedloga

 planova nabave pojedinih ustrojstvenih jedinica,

- priprema dokumentaciju postupaka javne nabave,

- prisustvuje radu ovlaštenih predstavnika javnog naručitelja te sudjeluje u radu,

- objavljuje postupke javne nabave u elektroničkom oglasniku javne nabave,

- vodi brigu o kompletiranju zakonom propisane dokumentacije za svaki postupak nabave te

 vodi potrebne evidencije,

- vodi registar ugovora o javnoj nabavi i okvirnih sporazuma,

- vodi evidenciju o utrošenim sredstvima po predmetima nabave,

- izdaje narudžbenice i vrši njihovu evidenciju po upravnim organizacijama i ustrojstvenim

 jedinicama,

 obavlja i druge poslove iz djelokruga Službe.

**Članak 4.**

Ostale odredbe Pravilnika o unutarnjem redu Jedinstvenog upravnog odjela Općine Ivanska ostaju neizmijenjene.

**Članak 5.**

Ova objaviti će se u Službenom vjesniku Općine Ivanska i stupa na snagu sa danom objave.

BJELOVARSKO-BILOGORSKA ŽUPANIJA

OPĆINA IVANSKA

NAČELNIK

 Klasa:011-01/16-01/10

Urbroj:2110/02-02-16-1

Ivanska, 10. svibnja 2016. NAČELNIK:

 mr.sc.Josip Bartolčić, dipl.ing.v.r.